…Ужо на першых спаборніцтвах па ушу Сяргей атрымаў траўму і на пэўны час выбыў са спорту, гэтая траўма нібы правярала маладога чалавека: наколькі хопіць жадання займацца адзінаборствамі. Але як ні ў чым ні бывала, Сяргей вярнуўся на спартыўную пляцоўку, вельмі ўжо прыцягваў гэты дух спаборніцтваў на партэры. Трэніраваўся доўга і ўпарта, як вынік, пайшлі перамогі – у сваёй вагавой катэгорыі стаў двойчы другім на першынстве рэспубліцы, пасля выйграў першынства Беларусі, Кубак Беларусі, кваліфікаваўся на міжнародныя спаборніцтвы, заслужыў паездку на чэмпіянат Еўропы па ушу саньда, які праходзіў у Маскве, дзе наш зямляк стаў бронзавым прызёрам.